Wat is jóú doel? - Bereik jy nog jou doelwitte? | SolidariteitSolidariteit Gildes Wat is jóú doel? - Bereik jy nog jou doelwitte? | Solidariteit
Tuis / Gilde Artikels / Bereik jy nog jou doelwitte?
Ons doel is om ’n beroepsgemeenskap te skep waarin almal vry, veilig en voorspoedig kan werk en voortbestaan. Dit is hoekom ek werk toe kom – ek wil deel wees van die groot droom, want dit laat my voel asof ek ’n verskil maak en dit is my doel!
Wat is jóú doel? Weet jy hoekom jy werk toe gaan en waarom jy doen wat jy doen?
Die konsep van doelwitte stel is 66 jaar gelede ontwikkel deur Peter Drucker. Hy is ’n kenner in bestuurstegnieke en sedertdien is sy voorgestelde tegniek oor en oor suksesvol bewys. Hy stel voor dat maatskappye die “FAST”-metode gebruik wanneer hulle doelwitte opstel. Dit beteken dat jou doelwitte aan die volgende kriteria moet voldoen:
Dit moet gereeld bespreek word. (“Frequently discussed”)
Dit moet ambisieuse doelwitte wees, maar nie onbereikbaar nie. (“Ambitious”)
Dit moet spesifiek en duidelik wees. (“Specific”)
Dit moet sigbaar vir alle werknemers wees. (“Transparent”)
Om doelwitte te stel is in my opinie die eerste stap na sukses, want dit beteken dat jy weet waarheen jy op pad is. Dan is daar natuurlik die vraag: “Hoe kom ek by my doelwitte uit en watter tegnieke werk die beste?” In ’n artikel deur Dominic Price, noem hy 10 tendense wat in 2020 al hoe meer gewild gaan raak, naamlik:
Begin met klein veranderinge waarop jy kan bou.
Uitkomste is belangriker as insette.
Skep ’n gevoel van samehorigheid.
Jou vermoë om te fokus kan jou sukses bepaal.
Fleksietyd word meer gewild.
Gee erkenning aan die span, nie meer net aan die individu nie.
Nuwe tegnologie kan ’n gevoel van geborgenheid skep.
Familie waardes word weer prioriteit.
Kry kliënte se insig voordat jy ’n nuwe produk of diens loods, in plaas van na die tyd.
Bly binne jou werksure.
Om doelwitte te stel mag dalk ’n oeroue konsep wees, maar hoe jy doelwitte bereik en die tegnieke wat jy gebruik hoef nie te wees nie. Elke maatskappy of onderneming het hulle eie kultuur en dus sal jou bestuurstegnieke uniek daaraan wees.
Lees die volle berigte van Peter Drucker en Dominic Price hier: